**FELHÍVÁS**

**Az Egri Tankerületi Központ fenntartásában működő általános iskolákba történő beiratkozásra**

Értesítjük az érintett szülőket, hogy a 2017/2018. tanévre történő általános iskolai beiratkozásokra az alábbi időpontokban kerül sor:

**2017. április 20. (csütörtök) 8.00 – 19.00 óra között**

**2017. április 21. (péntek) 8.00 – 19.00 óra között**

Tanköteles gyermekét a szülő köteles a lakóhelye, ennek hiányában tartózkodási helye szerinti illetékes vagy a választott iskola első évfolyamára beíratni.

**A beiratkozáskor szükséges dokumentumok:**

1. A gyermek nevére kiállított **személyi azonosító és a lakcímet igazoló hatósági igazolvány (lakcímkártya).**
2. Az iskolába lépéshez szükséges **fejlettség elérését tanúsító igazolás:**

a) óvodai szakvélemény,

b) járási szakértői bizottság szakértői véleménye,

c) sajátos nevelési igényű gyermekek esetében a Szakértői Bizottság szakértői véleménye.

A felvételről első fokon az iskola igazgatója dönt, felülbírálati kérelem esetén az Egri Tankerületi Központ igazgatója jár el.